# புவி சூடாதலின் விளைவுகள்

## மற்ற விளைவுகள்

### பொருளாதாரம் மற்றும் சமுகம்

#### போக்குவரத்து

வெப்பம் மாறுபடும்போது, சாலைகள், ஏர்போர்ட் ரன்வேக்கள்,ரயில் தண்டவாளங்கள் மற்றும் குழாய்கள் (எண்ணெய்க் குழாய்கள், சாக்கடை, குடிநீர் குழாய்கள் போன்றவை) போன்றவற்றை பாதுகாக்க அதிக அளவில் பணம் செலவாகின்றது.சாலைகள் நிலைக்குளைதல் அடித்தளங்கள் மூழ்குதல் ரன்வேக்கள் வீரல் விடுதல் போன்ற தாக்கங்கள் நிரந்தர பனி இருக்கும் ஒரு சில இடங்களில் ஏற்படுகின்றன.  
##### உணவு
வேளாண்மை மீது தட்ப வெப்ப மாற்றங்கள் ஒரு கலப்பான தாக்கத்தை உண்டு பண்ணுகிறது. வெப்ப அதிகரிப்பால் சில பகுதிகள் பயன் அடையும் போது வேறு சில பகுதிகளுக்கு தீமை விளைகின்றன. கீழ் நில நடுகோட்டுப் பகுதிகள் குறைவான விளைச்சலால் அவதிப்படுகின்றன.மத்திய மற்றும் மேல் நில நடுக்கோட்டுப் பகுதிகளில் அதிகமான விளைச்சல்கள் காணப்படுகின்றன. இது தடப் வெப்பம் 1-3&nbsp;°C வரை அதிகரித்துள்ளதால் நடந்துள்ளது.(1980-99 காலத்துக்குட்பட்டது). 3&nbsp;°C மேலாக வெப்பமாகுவதன் மூலம் உலகளாவிய வேளாண்மை உற்பத்தி குறைய நேரிடுகிறது, என்று சூழல் மாற்றத்திற்கான அரசுகளிடைக் குழு அறிக்கை கூறுகிறது. அனால் இந்த அறிக்கையில் எவ்வளவு உண்மை இருக்கு என்பது அவர்களுக்கே தெரியவில்லை.இந்த அறிக்கையில் ஆய்வு செய்யப்பட்ட பெரும்பாலான வேளாண்மைக் கேள்விகள் தீவிர வானிலை மாற்றங்களால் உண்டாகும் நிகழ்வுகளைப் பற்றி இல்லை. இது விளைச்சலுக்கு தீங்கு விளைவிக்கும் பூச்சிகளின் அதிகரிப்பு பற்றியும், நோய்கள் பற்றியும், தட்ப வெப்ப மாற்றங்களுக்கு ஏற்றவாறு நம்மை மாற்றியமைத்து எவ்வாறு நன்மை காணலாம் என்பதைப்பற்றியும் விளக்கவில்லை.  
*நியூ சயிண்டிச்டில்* பதிப்பிக்கப்பட்ட ஒரு வெளியிடு அதிகரிக்கும் வெப்பத்தால் எவ்வாறு நெற்கதிர்கள் பாதிக்கபடுகின்றன என்று விளக்கம் அளிக்கிறது. 2005 ஆம் ஆண்டு ராயல் சொசைட்டி நடத்திய ஒரு சந்திப்பில் காற்றுமண்டலத்தில் அதிகரித்துள்ள கரியமிலவாயுவினால் என்ன நன்மைகளைப் பெற முடியும் என்ற விவாதம் மேற்கொள்ளப்பட்டது. விவாதத்தின் முடிவில் தீமைகள் தான் அதிகமானவை என்ற தீர்ப்பும் வழங்கப்பட்டது.  
##### பகிர்ந்த விளைவுகள்
இருபது ஆண்டுகளுக்கு முன்னர், ஐஸ்லாந்தில் பயிர் செய்ய முடியாத நிலங்களில் இப்போது வெப்ப மாற்றங்களால் பார்லீயை பயிர் செய்ய முடிகிறது.கரிப்பியன் கடல் சுழல்களால் ஏற்படும் சில வெப்ப மாற்றங்கள் (தற்காலிகமானவை) மீன் வேளாண்மையையும் பாதித்துள்ளது. மத்திய 21 ஆம் நூற்றாண்டுக்குள் சைபீரியாவில் மற்றும் ரசியாவின் ஒரு சில பகுதிகளில் வேளாண்மை மிகுதியாக வளர்ச்சி கண்டிருக்கும் என்று கூறப்படுகிறது. கிழக்கு மற்றும் தென்கிழக்கு ஆசியாவில் விளைச்சல்கள் 20% உயரும் என்றும், மத்திய மற்றும் தென்னாசியாவில் விளைச்சல் 30% குறைந்த இருக்கும் என்று சொல்லப்படுகிறது. 2030 ஆம் ஆண்டுக்குள் வேளாண்மை உற்பத்தி கிழக்கு மற்றும் தெற்கு ஆஸ்திரேலியாவில் மற்றும் கிழக்கு நியூசீலாந்தில் குறைந்து இருக்கும் என்றும் சொல்லப்படுகிறது.ஆரம்ப காலங்களில் நியூசிலாந்தின் மேற்கு மற்றும் தெற்கு பகுதிகளில் பயன்கள் இருக்கும்.  
வட அமேரிக்காவில், இந்த நூற்றாண்டின் முதல் இருபது வருடங்களில் மிதமான தட்ப வெப்ப மாற்றங்கள் மழையின் உதவி கொண்டு செய்யும் வேளாண்மையின் உற்பத்தி 5-20% அதிகரித்துள்ளது. அனால் இந்த விளைச்சல்கள் ஒவ்வொரு பகுதிக்கும் மாறுபட்டே இருந்தது.  
ஆபிரிக்காவில், இந்த தட்ப வெப்ப மாற்றத்தினால் வேளாண்மை உற்பத்தியும் உணவு பொருட்களும் மாறுபட்டே கிடைக்கின்றன. மற்ற காரணங்களுடன், அந்த பகுதிக்குரிய தட்ப வெப்ப நிலை மாற்றங்களுடன் ஆவியின் குளிர் உறைவும் டார்பூர் சண்டைக்கு வழி வகுத்தன. வறட்சி, பாலைவனம் ஆகுதல், அதிகரிக்கும் மக்கள் தொகை ஆகிவை முக்கிய காரணங்களாக இருந்தன. அராபிய பக்காரா நாடோடிகள் தங்கள் கால் நடைகளுக்காக குடிநீரைத் தேடி உழவர்கள் வசித்துவந்த பகுதிகளை சென்று ஆக்கிரமித்ததால் இந்த சண்டை மூண்டது.